b'\n_START_ARTICLE_\nLucia di Lammermoor (opera)\n_START_SECTION_\nVsebina\n_START_PARAGRAPH_\nDogajanje je postavljeno na \xc5\xa1kotski grad Ravenswood in v njegovo bli\xc5\xbeino leta 1700.\n_START_SECTION_\nPrvo dejanje\n_START_PARAGRAPH_\nNormanno opazi neznanca, ki Alisi izro\xc4\x8di pismo. Nemudoma skli\xc4\x8de lovce in prebivalce gradu, naj neznaca ujamejo. Medtem Enrico v pogovoru z Raimondom razkrije, da sta njegov ugled in premo\xc5\xbeenje ogro\xc5\xbeena zaradi politi\xc4\x8dnih spletk. Re\xc5\xa1i ga lahko le sestrina poroka z vplivnim Arturjem Buklawom. Lucija pa o tej zvezi no\xc4\x8de ni\xc4\x8desar sli\xc5\xa1ati. Normanno celo razkrije, da ljubi Edgarda, ki pa je Enricov smrtni sovra\xc5\xbenik. Le-ta je zaradi tega silno razburjen. Kmalu zatem se vrnejo lovci in gra\xc5\xa1\xc4\x8dinski prebivalci, ki povedo, da so videli pod gradom jezditi Edgarda. Enrico v afektu prise\xc5\xbee ma\xc5\xa1\xc4\x8devanje. Lucia z Aliso pride k studencu, kjer naj bi se sestala z Edgardom. Kraj sre\xc4\x8danja je dolo\xc4\x8dil Edgardo v pismu. Lucijo je strah, saj se ji je pred \xc4\x8dasom pri studencu prikazala prikazen mrtve \xc5\xbeene, voda pa se je spremenila v kri. Edgardo pride po slovo pred potovanjem v Francijo. \xc5\xbdeli se celo pobotati z njenim bratom. Lucija mu svetuje, naj o njuni zvezi nikomur ni\xc4\x8desar ne pove. Edgardo terja od Lucije ve\xc4\x8dno zvestobo, kar oba storita z izmenjavo ogrlic s kri\xc5\xbeem in prstanoma.\n_START_SECTION_\nDrugo dejanje\n_START_PARAGRAPH_\nEnrico je nemiren, ker se zaveda, da se bo Lucija \xc5\xa1e naprej branila poroke z Artujem. Lucija se zvesto dr\xc5\xbei skrivne zaobljube, zato se brat in Normanno domislita ukane. Enrico poka\xc5\xbee Luciji ponarejeno pismo, v katerem pi\xc5\xa1e, da Edgardo ljubi drugo. Lucija potrta privoli v poroko in s tem bi re\xc5\xa1ila brata iz zagate. Med podpisovanjem \xc5\xbeenitne pogodbe vstopi Edgardo, ki se je med tem \xc5\xbee vrnil s poti in prekolne nezvesto Lucijo in napove ma\xc5\xa1\xc4\x8devanje vsej dru\xc5\xbeini.\n_START_SECTION_\nTretje dejanje\n_START_PARAGRAPH_\nZgodi se poroka na gradu Ravenswood. Mladoporo\xc4\x8denca Lucija in Arturo se umakneta v svoje prostore. Veselje prekine Raimondo, ki pove stra\xc5\xa1no novico. Lucija je zblaznela in umorila svojega \xc5\xbeenina. Kmalu pride sama med goste. Sledi najbolj znan odlomek iz opere, prizor blaznosti. Gostom vzbuja so\xc4\x8dutje, nato se v brezupu pred vsemi zabode z Edgardovim kri\xc5\xbeem. Do Edgarda pride novica, da je Lucija umrla. Na pokopali\xc5\xa1\xc4\x8du se ho\xc4\x8de vsaj v smrti zdru\xc5\xbeiti z njo in se \xc5\xa1e sam zabode v srce.'